送趙子晝奉議歸睢陽用熊倅韻
作者：程俱
朝代：宋

paragraphs: 紛華眩人劇朱碧，子獨好書如好色。
王孫被服甚寒生，射策君門先破的。
榮州書窟三萬卷，錦嚢付此龐眉客。
南遊句吳北大魏，亦復徒勞問刀筆。
不唯唇齒腐經史，正自雲山鏁胸臆。
老來息交思簡事，爲子忘劬廢晨昔。
春風滿帆送歸舸，回首清游如昨日。
知君名駿定千里，不待朝庭訪幽側。
有書時寄雁南飛，顧我漁樵正爭席。